cyanic-selkie/wikianc huggingface dataset:
সয়ুজ (নভোযান)
সয়ুজ নভোযান (Союз) সের্গেই করল্যোভ কর্তৃক নকশাকৃত বিশেষ ধরনের নভোযান যেগুলো বিভিন্ন সোভিয়েত মহাকাশ অভিযানে ব্যবহৃত হয়। Voskhod নভোযানের উত্তরসূরী হিসেবে এই নভোযান বানানোর কাজ শুরু হয়েছিল এবং এর মূল উদ্দেশ্য ছিল চাঁদে মানুষ পাঠানো। ১৯৬৬ সালের ২৮শে নভেম্বর সয়ুজের প্রথম মনুষ্যবিহীন অভিযানটি প্রেরিত হয়। আর প্রথম মনুষ্যবাহী সয়ুজ নভোযান উৎক্ষেপিত হয় ১৯৬৭ সালের ২৩শে এপ্রিল। এখনও সয়ুজ পরিবারের নভোযানগুলো কাজ করছে এবং এগুলোর মাধ্যশে সর্বোচ্চ সংখ্যক মনুষ্যবাহী অভিযান পরিচালা করা সময় হয়েছে। সয়ুজ প্রোগ্রামের অধীনে সয়ুজ উৎক্ষেপণ যানের মাধ্যমে এই নভোযানগুলো উৎক্ষেপণ করা হয়। পরবর্তীতে অবশ্য Zond প্রোগ্রামের জন্যও সয়ুজ নভোযান ব্যবহৃত হয়েছে। এই নভোযানগুলো এক সময় পৃথিবীর কক্ষপথে স্থাপিত Salyut এবং মির নামক সোভিয়েত মহাকাশ স্টেশনে নভোযাত্রী আনা নেয়ার কাজে ব্যবহৃত হয়েছে এরা। বর্তমানে আন্তর্জাতিক মহাকাশ স্টেশন এবং পৃথিবীর মধ্যে যাতায়াত ও পরিবহনের কাজ করে এই নভোযানগুলো।
টড টি. সেমোনাইট
টড থার্স্টন সেমোনাইট (জন্ম মে ২৯, ১৯৫৭), ছিলেন মার্কিন যুক্তরাষ্ট্রের সেনাবাহিনীর ইঞ্জিনিয়ারদের ৫৪ তম প্রধান এবং ইউএস আর্মি কর্পস অফ ইঞ্জিনিয়ার্স (ইউএসসিই) এর কমান্ডিং জেনারেল । সেমোনাইট ইউনাইটেড স্টেটস মিলিটারি একাডেমি থেকে সিভিল ইঞ্জিনিয়ারিং -এ ব্যাচেলর অফ সায়েন্স ডিগ্রী সহ স্নাতক ডিগ্রী অর্জন করেন এবং ১৯৭৯ সালে আর্মি কর্পস অফ ইঞ্জিনিয়ার্সে কমিশন লাভ করেন। এছাড়াও তিনি ভার্মন্ট বিশ্ববিদ্যালয় থেকে বিজ্ঞানে স্নাতকোত্তর ডিগ্রি এবং ইউএস আর্মি কমান্ড অ্যান্ড জেনারেল স্টাফ কলেজ থেকে সামরিক শিল্প ও বিজ্ঞানে স্নাতকোত্তর ডিগ্রি অর্জন করেন।
জানুয়ারী ২০২০-এ, স্কট এ. স্পেলমনকে সেমোনাইটের ৫৫তম চিফ অফ ইঞ্জিনিয়ার হিসাবে উত্তরসূরি মনোনীত করা হয়।
যুক্তরাষ্ট্র-মেক্সিকো সীমান্ত প্রাচীর
সেপ্টেম্বর ২০১৯ সালে সান দিয়েগোর কাছে সীমানা প্রাচীরের নতুন অংশ পরিদর্শনের সময়, রাষ্ট্রপতি ডোনাল্ড ট্রাম্প বলেন যে, প্রাচীরটিতে "তার লাগাতে হবে যাতে আমরা জানতে পারি যে, কেউ ভেঙ্গে যাওয়ার চেষ্টা করছে।" ট্রাম্পকে সাংবাদিকদের আরও বিস্তারিত জানাতে বলা হলে, সেমোনাইট তাকে সতর্ক করে দিয়েছিলেন, "স্যার, এটি নিয়ে আলোচনা না করার কিছু যোগ্যতা থাকতে পারে।"
২০২০ কোভিট-১৯ মহামারী প্রতিক্রিয়া
মার্চ ২০২০-এ, সেমোনাইট পেন্টাগনকে ব্রিফিং দেয় যে, কীভাবে মার্কিন সামরিক বাহিনী কোভিড-১৯ এর জন্য আইসিইউ সক্ষমতাসহ কক্ষ ও বিছানার সংখ্যা বাড়ানোর জন্য দেশব্যাপী বিপুল সংখ্যক সুবিধা সৃষ্টির জন্য হোটেল এবং বড় খোলা ভবনগুলি ব্যবহার করা যায়। ইউএসএসিই সংস্থা স্থানীয় ঠিকাদারদেরকে দ্রুতে এগুলোর সুবিধা পরিবর্তন এবং সেটআপের জন্য চুক্তিসহ লিজিং এবং ইঞ্জিনিয়ারিং পরিচালনা করে। পরিকল্পনা অনুযায়ী অপারেশন ও চিকিৎসা দেয়ার জন্য কর্মীদের সম্পূর্ণরূপে ফেডারেল সরকারের পরিবর্তে বিভিন্ন রাজ্য দ্বারা পরিচালিত হয়।
কল অফ ডিউটি: অ্যাডভান্সড ওয়ারফেয়ার
কল অফ ডিউটি: অ্যাডভান্স ওয়ারফেয়ার ২০১৪ সালে প্রকাশিত হয় স্লেজহেমার গেমস কর্তৃক বিকশিত ও অ্যাকটিভিশন কর্তৃক প্রকাশিত কল অফ ডিউটি সিরিজের সর্বশেষ ফার্স্ট পার্সন শুটার গেম। এটি ২০১৪ সালের ৪ নভেম্বর মাইক্রোসফট উইন্ডোজ, এক্সবক্স ৩৬০ প্লেস্টেশন ৪-এ প্রকাশিত হবে। অ্যাডভান্স ওয়ারফেয়ারের প্লেস্টেশন ৩ ও এক্সবক্স ওয়ানেও প্রকাশের কথা রয়েছে।
গেইম সম্পর্কে
কল অফ ডিউটি মূলত একটি একশন ভিত্তিক গেইম। কল অফ ডিউটি এর সব সিরিজই বর্তমানে খুব জনপ্রিয়। তবে এই গেইম এর উন্নতি ক্রমশ চলছেই এবং আরোও সুন্দর গ্রাফিক নিয়ে প্রকাশিত হচ্ছে নতুন ভার্সনগুলো। কল অফ ডিউটি সিরিজের গেইমগুলো উইন্ডোজের গেম হিসেবে সবচেয়ে বেশি জনপ্রিয় হলেও এর কিন্তু স্মার্টফোনেও এর জনপ্রিয়তা দিনে দিনে বৃদ্ধি পাচ্ছে। অ্যাডভান্স ওয়ারফেয়ার এর লেভেলগুলো পূর্বের সিরিজের লেবেলগুলোর তুলনায় আরোও কঠিন, সুন্দর এবং ব্যয়বহুল হবে।
কামরুল হায়দার
'''অধ্যাপক ড. কামরুল হায়দার''' হলেন একজন প্রখ্যাত বাংলাদেশী পদার্থবিদ, যিনি মার্কিন যুক্তরাষ্ট্রের ফোর্ডহাম বিশ্ববিদ্যালয়ের পদার্থবিদ্যা বিভাগের প্রধান। বিজ্ঞান চর্চা ও নিউক্লিয় গবেষণায় অনন্য সাধারণ অবদানের জন্য ২০১২ সালে তাকে “বিজ্ঞান ও প্রযুক্তিতে স্বাধীনতা পুরস্কার” প্রদান করা হয়।
বিজ্ঞান চর্চা ও গবেষণায় অবদান
তিনি ১৯৮৬ সালে ড. লোং-চ্যাং লিউ'এর সাথে মিলিতভাবে প্রথম “Eta-Mesic Nuclei” সম্পর্কে ধারণা দিয়েছিলেন।
পুরস্কার ও সম্মাননা
বিজ্ঞান চর্চা ও গবেষণায় অসাধারণ অবদানের জন্য ২০১২ সালে বাংলাদেশের “সর্বোচ্চ বেসামরিক পুরস্কার” হিসাবে পরিচিত “স্বাধীনতা পুরস্কার” প্রদান করা হয় তাকে।
ধনকুটা জেলা
ধনকুটা জেলা (धनकुटा जिल्ला), হচ্ছে নেপালের পূর্বাঞ্চল বিকাস ক্ষেত্রের কোশী অঞ্চলের একটি জেলা। ধনকুটা হচ্ছে এই জেলার সদরদপ্তর এবং একটি প্রধান প্রশাসনিক অঞ্চল।
ভৌগোলিক উপাত্ত
ধনকুটা জেলার আয়তন ৮৯১ বর্গকিমি।
জনসংখ্যার উপাত্ত
২০১১ সালের আদমশুমারি অনুসারে এ জেলার লোকসংখ্যা ১৬৩,৪১২ জন।
১৬৯৫
১৬৯৫ গ্রেগরীয় বর্ষপঞ্জির একটি সাধারণ বছর।
ধনকুটা জেলা
ইতিহাস
নেপালের রাজত্বগুলিকে একীকরণের আগে ধনকুটা লিম্বুয়ান ও কিরাত রাজতন্ত্রের একটি অংশ ছিল।
১৮৮৬ সালের পরে নেপালে ১০টি জেলা ছিল এবং তাদের মধ্যে একটি ছিল এই ধনকুটা-চেইনপুর জেলা। দুধকোসি নদীর পূর্ব দিক থেকে মেচি নদীর সমস্ত জমি এই এক জেলা ধনকুটা-চেইনপুরের অধীন ছিল।
প্রশাসনিক অঞ্চলসমূহ
ধনকুটা ৩টি নগর পৌরসভা এবং ৪টি গ্রামীণ পৌরসভায় বিভক্ত।
আর. মণিমারান
'''আর. মণিমারান''' একজন ভারতীয় রাজনীতিবিদ এবং তামিলনাড়ুর বিধানসভার প্রাক্তন সদস্য। ২০১১ সালের নির্বাচনে তিনি সর্বভারতীয় আন্না দ্রাবিড় মুনেত্র কড়গম দলের প্রার্থী হয়ে তফসিলি বর্ণের জন্য সংরক্ষিত পুনমল্লি আসন থেকে ১৪তম তামিলনাড়ু বিধানসভায় নির্বাচিত হয়েছিলেন।
লুৎফর রহমান (রাজনীতিবিদ)
লুৎফর রহমান বাংলাদেশ আওয়ামী লীগের গাইবান্ধা জেলার রাজনীতিবিদ। তিনি বিলুপ্ত সংসদীয় আসন রংপুর-১৯, রংপুর-২০ এবং গাইবান্ধা-২ (সদর উপজেলা) আসনের সাবেক সাংসদ। তিনি ১৯৭৩, ১৯৭৯ ও ২০০১ সালে সংসদ সদস্য নির্বাচিত হয়েছিলেন।
২০২২ সাফ মহিলা চ্যাম্পিয়নশিপ
২০২২ সাফ মহিলা চ্যাম্পিয়নশিপ ছিল সাফ মহিলা চ্যাম্পিয়নশিপের ৬ষ্ঠ সংস্করণ যেখানে দক্ষিণ এশীয় ফুটবল ফেডারেশনের অন্তর্ভুক্ত জাতীয় দলগুলি প্রতিদ্বন্দ্বিতা করে। নেপালের কাঠমান্ডুতে ২০২২ সালের ৬ সেপ্টেম্বর থেকে ১৯ সেপ্টেম্বর পর্যন্ত এই প্রতিযোগিতা অনুষ্ঠিত হয়।
লুৎফর রহমান (রাজনীতিবিদ)
রাজনৈতিক ও কর্মজীবন
লুৎফর রহমান মুক্তিযুদ্ধের সংগঠক ছিলেন। তিনি ৬ দফা আন্দোলন, ভাষা আন্দোলন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে সক্রিয় ভূমিকা রাখেন। ১৯৭৩ সালের প্রথম জাতীয় সংসদ নির্বাচনে তিনি বাংলাদেশ আওয়ামী লীগের প্রার্থী হিসেবে তৎকালীন রংপুর-১৯ আসন থেকে সংসদ সদস্য নির্বাচিত হন। ১৯৭৯ সালের দ্বিতীয় জাতীয় সংসদ নির্বাচনে তিনি তৎকালীন রংপুর-২০ আসন থেকে সংসদ সদস্য নির্বাচিত হন। এর পর ২০০১ সালের অষ্টম জাতীয় সংসদ নির্বাচনে তিনি ৩য় বার সংসদ সদস্য নির্বাচিত হন।
২০২২ সাফ মহিলা চ্যাম্পিয়নশিপ
২০২২ সালের ১৯ সেপ্টেম্বর প্রতিযোগিতার ফাইনালে বাংলাদেশ ও নেপাল মুখোমুখি হয়, এতে বাংলাদেশ জাতীয় মহিলা ফুটবল দল নেপালকে ৩-১ গোলের ব্যবধানে পরাজিত করে তাদের প্রথম শিরোপা অর্জন করে ও ২০২২ সাফ মহিলা চ্যাম্পিয়নশিপের চ্যাম্পিয়ন হয়। ফাইনাল ম্যাচের শুরুতে ১৪ মিনিটে ডান প্রান্ত দিয়ে মনিকার বাড়ানো বলে শামসুন্নাহার বাংলাদেশের পক্ষে প্রথম গোল করেন। ৪১তম মিনিটে হাওয়ায় ভাসানো শটে কৃষ্ণা রানী সরকার দ্বিতীয় গোলটি করেন। তারপর নেপাল ম্যাচে সমতায় ফিরতে মরিয়া হয়ে চেষ্টা করে। ৭০তম মিনিটে কোনাকুনি শটে নেপালের পক্ষে অনিতা বাসনেত একটি গোল করেন। তবে ৭৭তম মিনিটে কৃষ্ণা রানী সরকার বাংলাদেশের পক্ষে তৃতীয় গোলটি করে বাংলাদেশ জয় সুনিশ্চিত করেন।
ইমেডিয়েট মিডিয়া কোম্পানি
ইমেডিয়েট মিডিয়া কোম্পানি লিমিটেড হল একটি ব্রিটিশ বহুজাতিক প্রকাশনা সংস্থা। এটি রেডিও টাইমস, বিবিসি টপ গিয়ার, বিবিসি গুড ফুড এবং অন্যান্য অনেকগুলি সহ শিরোনামগুলির একটি উল্লেখযোগ্য পরিসর প্রকাশ করে। ২০১৮ সালের প্রথমার্ধে কোম্পানিটির শিরোনামগুলি ১.১ মিলিয়ন সক্রিয় গ্রাহক সহ ১.৫৯ মিলিয়নের সম্মিলিত এবিসি প্রচারের প্রতিবেদন করেছে। ২০১৮ সালে এটি ৭০ মিলিয়নেরও বেশি ম্যাগাজিন বিক্রির প্রতিবেদন করেছে।
২০২২ সাফ মহিলা চ্যাম্পিয়নশিপ
বাংলাদেশী খেলোয়াড় সাবিনা খাতুন টুর্নামেন্টের সেরা খেলোয়াড় ও সবচেয়ে মূল্যবান খেলোয়াড়ের পুরস্কার জিতেন। এছাড়া সর্বাধিক ৮টি গোল করে তিনি শীর্ষ গোলদাতার পুরস্কারও জিতেন। বাংলাদেশের রূপনা চাকমা সেরা গোলরক্ষকের পুরস্কার জিতেন, তিনি এই টুর্নামেন্টে সর্বাধিক চারটি গোল বাঁচান।
লুৎফর রহমান (রাজনীতিবিদ)
রাজনৈতিক ও কর্মজীবন
১৯৯১ সালের পঞ্চম ও জুন ১৯৯৬ সালের সপ্তম জাতীয় সংসদ নির্বাচনে অংশ নিয়ে পরাজিত হন।
২০২২ সাফ মহিলা চ্যাম্পিয়নশিপ
আয়োজক
২০২২ সালের ২ জুলাই মাসে, সাফ সাধারণ সভায় ২০২২ সাফ মহিলা চ্যাম্পিয়নশিপের আয়োজক হিসাবে নেপালের নাম ঘোষণা করা হয়। শুরুতে ১২ আগস্ট থেকে সাফ আয়োজন হওয়ার কথা থাকলেও, অখিল নেপাল ফুটবল সংঘের নতুন কমিটি দায়িত্ব নেওয়ায় তা পিছিয়ে সেপ্টেম্বরে আয়োজন করা হয়।
ইমেডিয়েট মিডিয়া কোম্পানি
প্রকাশনা সংস্থাটি হুবার্ট বুর্দা মিডিয়ার মালিকানাধীন, এবং এটি ম্যাজিকালিয়া, অরিজিন পাবলিশিং এবং বিবিসি ম্যাগাজিনের একটি সমষ্টি, যা মিডিয়া বিষয়বস্তু এবং সফ্টওয়্যার প্ল্যাটফর্ম উভয়ই প্রকাশ করে। এর আয়ের প্রায় ৮৫% সামগ্রী আসে পরিষেবা থেকে, বাকিটা বিজ্ঞাপন থেকে।
ইতিহাস
বিবিসি ম্যাগাজিন, ম্যাজিকালিয়া, ফিউচার পিএলসি, হিচড এবং জুয়েলারি মেকার সহ বেশ কিছু পূর্বেকার স্বাধীন প্রকাশনা সংস্থার সম্মিলিত সম্পদ থেকে ইমিডিয়েট মিডিয়ার উৎপত্তি।
২০২২ সাফ মহিলা চ্যাম্পিয়নশিপ
অংশগ্রহণকারী দল
স্বাগতিক নেপাল ছাড়াও দক্ষিণ এশিয়ার আরও ছয়টি দল এই প্রতিযোগিতায় অংশ নেয়। দুই আসর বিরতির পর পাকিস্তান এই টুর্নামেন্টে অংশ নেয়।
টি. পিটার ব্রডি
'''টি. পিটার ব্রডি''' (১৮ এপ্রিল, ১৯২০ বুডাপেস্ট, হাঙ্গেরি - ১৮ সেপ্টেম্বর, ২০১১ পিট্‌সবার্গ, পেনসিলভেনিয়া, যুক্তরাষ্ট্র) ছিলেন একজন ব্রিটিশ বংশোদ্ভূত পদার্থবিদ এবং ফ্যাং-চেন লু এর সাথে অ্যাক্টিভ ম্যাট্রিক্স থিন-ফিল্ম ট্রানজিস্টর ডিসপ্লের সহ-আবিষ্কারক। ১৯৭২ সালে তিনি বিশ্বের প্রথম অ্যাক্টিভ ম্যাট্রিক্স লিকুইড ক্রিস্টাল ডিসপ্লে তৈরি করেছেন এবং ১৯৭৩ সালে পিটার্সবার্গের ওয়েস্টিংহাউস ইলেকট্রিক কর্পোরেশনে চাকরিকালীন কার্যকরী এমইএল (ইলেক্ট্রোলুমিনিসেন্ট ডিসপ্লে) তৈরি করেন। ব্রডি "অ্যাক্টিভ ম্যাট্রিক্স" শব্দটি তৈরি করেছিলেন এবং ১৯৭৫ সালে প্রকাশিত একটি জার্নাল নিবন্ধে এটি প্রথম ব্যবহার করেছিলেন।
২০২২ সাফ মহিলা চ্যাম্পিয়নশিপ
পুরস্কার
টুর্নামেন্ট শেষে নিম্নলিখিত পুরস্কারগুলি দেওয়া হয়। সর্বোচ্চ গোলদাতা, সবচেয়ে মূল্যবান খেলোয়াড় (সেরা খেলোয়াড়) এবং সেরা গোলরক্ষক (সর্বাধিক গোল বাঁচানো গোলরক্ষক) পুরস্কার দেওয়া হয়।
ইমেডিয়েট মিডিয়া কোম্পানি
ইতিহাস
২০১১ সালের শেষের দিকে বিবিসির ম্যাগাজিন-প্রকাশনা ব্যবসাটি অফিস অফ ফেয়ার ট্রেডিং এর ছাড়পত্র অনুসরণ করে এক্সপোনেন্ট প্রাইভেট ইক্যুইটির কাছে বিক্রি করা হয়। এক্সপোনেন্ট এর আগে লন্ডনে অবস্থিত একটি আধুনিক প্রকাশনা এবং প্ল্যাটফর্ম প্রদানকারী ম্যাজিকালিয়া লিমিটেড অধিগ্রহণ করেছিল। ম্যাজিকালিয়া ১৯৯৯ সালে অ্যাডাম লেয়ার্ড এবং জেরেমি ট্যাপ দ্বারা প্রতিষ্ঠিত হয়েছিল। এর উদ্বোধনী ওয়েবসাইট ছিল bikemagic.com। ২০০০ সালে এটি রানার ওয়ার্ল্ড ম্যাগাজিনের মতো ক্লায়েন্টদের সাথে বিটুবি প্রকাশনা পরিষেবা প্রদান করা শুরু করে।
জিমি ক্যামেরন
ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে জ্যামাইকা দলের প্রতিনিধিত্ব করেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, ডানহাতে অফ ব্রেক বোলিং করতেন জিমি ক্যামেরন।
প্রথম-শ্রেণীর ক্রিকেট
১৯৪৫-৪৬ মৌসুম থেকে ১৯৫৯-৬০ মৌসুম পর্যন্ত জিমি ক্যামেরনের প্রথম-শ্রেণীর খেলোয়াড়ী জীবন চলমান ছিল। জিমি ক্যামেরন ডানহাতে মাঝারিসারি কিংবা নিচেরসারিতে ব্যাটিংয়ে নামতেন। ডানহাতে অফ ব্রেক বোলিং করতে পারতেন তিনি। প্রথম-শ্রেণীর খেলোয়াড়ী জীবন বেশ বৈচিত্র্যময় ছিল তার। মাত্র ২১টি প্রথম-শ্রেণীর ক্রিকেট খেলায় অংশ নিয়েছেন তিনি। তন্মধ্যে ১৪টি খেলাই ১৯৪৮-৪৯ মৌসুমে ভারত, পাকিস্তান ও সিলন সফরে হয়েছিল। অন্য চারটি ১৯৫৪ সালে ইংল্যান্ড যাবার পথে কানাডা সফরে খেলেছিলেন তিনি।
এক সময়ে কানাডা য় অধ্যয়ন করেছেন। জ্যামাইকার পক্ষে মাত্র দুইটি প্রথম-শ্রেণীর ক্রিকেট খেলায় অংশগ্রহণের পর ভারত গমনের জন্যে মনোনীত হন।
আন্তর্জাতিক ক্রিকেট
সমগ্র খেলোয়াড়ী জীবনে পাঁচটিমাত্র টেস্টে অংশগ্রহণ করেছেন। ১০ নভেম্বর, ১৯৪৮ তারিখে দিল্লিতে স্বাগতিক ভারত দলের বিপক্ষে টেস্ট ক্রিকেটে অভিষেক ঘটে তার। ৪ ফেব্রুয়ারি, ১৯৪৯ তারিখে মুম্বইয়ে একই দলের বিপক্ষে সর্বশেষ টেস্টে অংশ নেন তিনি।
টেস্ট ক্রিকেটে অভিষেক ঘটা খেলাটি তার নিজস্ব পঞ্চম প্রথম-শ্রেণীর ক্রিকেট খেলা ছিল। ঐ সিরিজে উচ্চ রান সংগ্রহের খেলায় ব্যাটসম্যানদের আধিপত্য লক্ষ্য করা যায়। প্রায়শই ওয়েস্ট ইন্ডিয়ান ফাস্ট বোলিং উপেক্ষিত হয়। ক্যামেরন নিচেরসারিতে ব্যাটিংয়ে নামতেন ও বিকল্প বোলার হিসেবে ব্যবহৃত হতেন। বোম্বেতে অনুষ্ঠিত দ্বিতীয় টেস্টে অপরাজিত ৭৫ রানের ইনিংস খেলে দলকে উপর্যুপরি ৬০০ রানের অধিক রানে স্ফীত করতে অংশ নেন। পাঁচ টেস্টের সবকটিতেই অংশ নিয়ে মাত্র তিন উইকেট পেয়েছিলেন তিনি।
এ সফর শেষে পরবর্তী পাঁচ বছর প্রথম-শ্রেণীর খেলা থেকে দূরে সরে থাকেন জিমি ক্যামেরন। এরপর ১৯৫৯-৬০ মৌসুমে জ্যামাইকার পক্ষে আর একটিমাত্র প্রথম-শ্রেণীর খেলায় অংশ নিয়েছিলেন। প্রথম-শ্রেণীর খেলার বাইরে অধিকাংশ খেলাই ইংল্যান্ডের লীগ ক্রিকেটে খেলেছেন।
ব্যক্তিগত জীবন
জিমি ক্যামেরনের জ্যেষ্ঠ ভ্রাতা জন ক্যামেরন ওয়েস্ট ইন্ডিজের পক্ষে টেস্ট ক্রিকেটে অংশগ্রহণ করেছিলেন এবং জ্যামাইকা, সমারসেট ও কেমব্রিজ বিশ্ববিদ্যালয়ের পক্ষে প্রথম-শ্রেণীর ক্রিকেটে অংশ নিয়েছেন। তাদেরই পিতা জন যোসেফ ক্যামেরন জ্যামাইকার প্রতিনিধিত্ব করেন ও ১৯০৬ সালে ওয়েস্ট ইন্ডিজের সদস্যরূপে প্রথমবারের মতো দলকে নিয়ে ইংল্যান্ড সফরে যান।
১০ জুন, ১৯৯৪ তারিখে ৭০ বছর বয়সে জ্যামাইকার কিংস্টন এলাকায় জিমি ক্যামেরনের দেহাবসান ঘটে।
ইমেডিয়েট মিডিয়া কোম্পানি
ইতিহাস
২০১৪ সালের মে মাসে ইমেডিয়েট ভবিষ্যত পিএলসি-র খেলাধুলা এবং নৈপুণ্যের শিরোনাম অর্জন করে। ক্রীড়া পোর্টফোলিওতে Bikeradar.com এবং Cyclingnews.com ওয়েবসাইট এবং সাইক্লিং প্লাস, প্রসাইক্লিং এবং মাউন্টেন বাইকিং ইউকে ম্যাগাজিন অন্তর্ভুক্ত ছিল। নৈপুণ্যের শিরোনামের মধ্যে রয়েছে লাভ প্যাচওয়ার্ক এবং কুইল্টিং, সিম্পলি নিটিং ও মলি মেকস। জানুয়ারী ২০১৫ সালে ইমেডিয়েট যুক্তরাজ্যের একটি বিবাহ পরিকল্পনা ব্র্যান্ড Hitched.co.uk অধিগ্রহণ করে। ২০১৫ সালের নভেম্বরে ইমিডিয়েট তার প্রথম টেলিভিশন সম্পত্তি টিভি এবং অনলাইন বাণিজ্য প্ল্যাটফর্ম জুয়েলারি মেকার জেনুইন জেমস্টোন কোম্পানির কাছ থেকে অধিগ্রহণ করে তার কারুশিল্প এবং কলা পোর্টফোলিওতে যোগ করে। জুয়েলারি মেকার তার অধিগ্রহণের সময় ১০০ জনেরও বেশি লোককে নিয়োগ করেছিল। এরপর থেকে এটি টিভি, ভিডিও এবং ই-বাণিজ্যে প্রসারিত হয়েছে।
হুবার্ট বুর্ডা মিডিয়া ২০১৭ সালে £২৭০ মিলিয়নের বিনিময়ে ইমেডিয়েট অধিগ্রহণ করে।
২০১৯ সালে ইমেডিয়েট প্রোসাইক্লিং ম্যাগাজিন এবং Cyclingnews.com ওয়েবসাইট ফিউচার পিএলচির কাছে বিক্রি করে।
টিভি এবং বিনোদন
রেডিও টাইমস হল একটি ব্রিটিশ সাপ্তাহিক টেলিভিশন এবং রেডিও প্রোগ্রাম তালিকা ম্যাগাজিন, যেটি ১৯২৩ সালে বিবিসির তৎকালীন জেনারেল ম্যানেজার জন রেথ দ্বারা প্রতিষ্ঠিত হয়েছিল। এটি ছিল বিশ্বের প্রথম সম্প্রচার তালিকা ম্যাগাজিন। শিরোনামটি সম্পূর্ণরূপে বিবিসি ম্যাগাজিন দ্বারা প্রকাশিত হয়েছিল ১৯৩৭ থেকে ২০১১ সাল পর্যন্ত, যখন বিবিসি ম্যাগাজিন বিভাগ ইমেডিয়েটের কাছে বিক্রি হয়েছিল। এর সর্বোচ্চ সাপ্তাহিক প্রচলন ছিল ৮.৮ মিলিয়ন। ২০১৪ সালে এটি ইমেডিয়েটের লাভের ৬০%-এর জন্য দায়ী। এটি যুক্তরাজ্যের সবচেয়ে বেশি বিক্রি হওয়া ম্যাগাজিন, যার সাপ্তাহিক মুদ্রণ এবিসি ৫,৭৭,০৮৭, এবং যুক্তরাজ্যের সবচেয়ে বড় সাপ্তাহিক সাবস্ক্রিপশন শিরোনাম, ২০১৮ সাল অনুযায়ী ২,৭১,২৩৭ গ্রাহক রয়েছে।
মা-বাবা ও সন্তান
ইমেডিয়েট বলে যে এটি যুক্তরাজ্য শিশুদের ম্যাগাজিন সেক্টরে সবচেয়ে বেশি বাজারের অংশীদার, মোট ৭,৮০,১৯৪ এর এবিসি- নিরীক্ষিত প্রচলন।
প্ল্যাটফর্ম এবং অন্যান্য রাজস্ব
কিছু ইমেডিয়েট ব্র্যান্ড ই-বাণিজ্য বাজার হিসেবে কাজ করে। এর মধ্যে রয়েছে বিবাহের সাইট hitched.co.uk এবং জুয়েলারি মেকারের টিভি শপিং শাখা। জুলাই ২০২২-এ, ইমেডিয়েট দ্য রেকমেন্ডেড চালু করেছে, এটি একটি ইন্টারনেট ক্রয় নির্দেশনা যা ই-বাণিজ্য সুপারিশ এবং ক্রেতাদের নির্দেশনার জন্য নিবেদিত। ইমেডিয়েট রেডিও টাইমস উৎসবের মতো সরাসরি ইভেন্টেরও আয়োজন করে।
টি. পিটার ব্রডি
প্রাথমিক জীবন ও কর্মজীবন
শৈশবকাল থেকেই ব্রডি খেলাধুলায় বিশেষ করে সাঁতার কাটা এবং রোয়িং খেলার প্রতি আগ্রহী ছিলেন এবং ক্লাসিক সংগীতের প্রতি তাঁর আগ্রহ ছিল। ১৯৩৮ সালে তিনি লন্ডন কলেজ অফ প্রিন্টিংয়ে পারিবারিক বাণিজ্য শিখতে তার বাবা-মা এবং দুই ছোট ভাইকে হাঙ্গেরিতে রেখে যান। ১৯৪৮ সালের জানুয়ারিতে তাকে ব্রিটিশ হিসাবে স্বীকৃতি দেওয়া হয়েছিল। তিনি দ্বিতীয় বিশ্বযুদ্ধের সময় একজন ডিজাইনার / ড্রাফটসম্যান হিসাবে দায়িত্ব পালন করেছিলেন এবং এরপরে ব্রিটিশ সেনাবাহিনীতে বিশেষ অপারেশন এক্সিকিউটিভের হয়ে কাজ করেছিলেন, তাই তাকে কর্মী থেকে অধিনায়কের পদে পদোন্নতি দেওয়া হয়েছিল।
ব্রডি লন্ডনের গিল্ডহল স্কুল অফ মিউজিক এন্ড ড্রামাতে পিয়ানো নিয়ে অধ্যয়ন করেছিলেন এবং ১৯৫২ সালে পিয়ানো অভিনয়ের জন্য লেডি মায়োরেসের পুরস্কার লাভ করেছিলেন। ব্রডি লন্ডনের একটি ফ্যাবিয়ান সোসাইটির নৃত্যে তার ভবিষ্যত স্ত্রী মাউড এম. ফ্রস্টের সাথে দেখা হয়েছিল এবং তারা ১৯৫২ সালে বিয়ে করেছিলেন।
ব্রডি ১৯৫৩ সালে লন্ডন বিশ্ববিদ্যালয় থেকে তাত্ত্বিক পদার্থবিজ্ঞানে পিএইচডি করেছেন এবং ১৯৫৯ সাল পর্যন্ত এই বিশ্ববিদ্যালয়ের সিনিয়র প্রভাষক হিসাবে শিক্ষকতা করেন। ওয়েস্টিংহাউস ইলেকট্রিক কর্পোরেশনের গবেষক হিসাবে কাজ করার সুযোগ পেলে তিনি পেনসিলভেনিয়ার পিটসবার্গে চলে আসেন।
১৯৫৯ থেকে ১৯৭৯ পর্যন্ত তিনি টানেল ডায়োডস, অর্ধপরিবাহী ডিভাইস তত্ত্ব এবং ইনজেকশন লুমিনেসেন্স, ক্ষেত্র নিঃসরণ, প্যাটার্ন স্বীকৃতি ইত্যাদিতে তাত্ত্বিক বিষয়ে কাজ করেছিলেন, পরবর্তীতে থিন-ফিল্ম প্রযুক্তিতে তাঁর আগ্রহ নিয়েছিলেন।
থিন-ফিল্ম ট্রানজিস্টর
১৯৬৮-৭৯ বছর ধরে ব্রডি ফ্লেক্সিবল সার্কিট, এয়ারক্রাফ্ট পাওয়ার কন্ট্রোল, ইন্ডাস্ট্রিয়াল টাইমার সহ থিন-ফিল্ম ট্রানজিস্টারের জন্য অনেকগুলি বৈদ্যুতিক ব্যবহার বিকাশ করেছিলেন। ওয়েস্টিংহাউসে তাঁর তত্ত্ব ফ্ল্যাট প্যানেল প্রদর্শনের প্রতিটি স্বতন্ত্র পিক্সেল চালানোর জন্য অ্যাক্টিভ ম্যাট্রিক্স প্রযুক্তির আবিষ্কার সমাপ্ত হয় । এই তরল স্ফটিক প্রদর্শনের ফর্মটি ফ্ল্যাট প্যানেল প্রদর্শনগুলির একটি প্রভাবশালী প্রযুক্তি।
১৯৭৯ সালে ওয়েস্টিংহাউস গবেষণা কার্যক্রম বাতিল করার পরে ব্রডি পদত্যাগ করেন এবং এর দু'বছর পরে বিশ্বের প্রথম এএম-এলসিডি সংস্থা প্যানেলভিশন কর্পোরেশন প্রতিষ্ঠা করেন। ১৯৮৩ সালে সংস্থাটি মার্কিন বাজারে প্রথম এএম-এলসিডি পণ্য চালু করেছিল। প্যানেলভিশন ১৯৮৫ সালে লিট্টন সিস্টেমগুলি দ্বারা এর অধিকার গ্রহণ করা হয়েছিল এবং ডঃ ব্রডির পরামর্শের পরে ১৯৮৮ সালে ম্যাগনাস্ক্রিন কর্পোরেশন প্রতিষ্ঠা করেছিলেন । জেরোম উইসনার, রিচার্ড লেঘর্ন (আইটেকর) এবং অ্যাপলের জন স্কুলির মাধ্যমে এই উদ্যোগকে অর্থায়ন করা হয়েছিল এবং প্রতিরক্ষা উন্নত গবেষণা প্রকল্প এজেন্সি (ডিআরপিএ) এর $৭.৮ মিলিয়ন ডলার চুক্তি লাভ করেছিল।
১৯৯০ সালে ব্রডি ম্যাগনাস্ক্রিন ছেড়ে এক্টিভ ম্যাট্রিক্স অ্যাসোসিয়েটস নামে একটি পরামর্শদাতা গ্রুপ গঠন করেন এবং ১৯৯১-৯৭ সময়কালে ডিএআরপিএ এর জন্য কয়েকটি শ্রেণিবদ্ধ প্রকল্পে কাজ করেন। ১৯৯৮ সালে ওয়েস্টিংহাউসের দু'জন প্রাক্তন সহকর্মী বব স্ট্যাপলটন এবং পল ম্যালম্বার্গের সহযোগিতায় তিনি অ্যাডিটিভস প্রসেস এর দ্বারা স্বল্প ব্যয়বহুল থিন-ফিল্ম ইলেকট্রনিক সার্কিট তৈরির জন্য একটি প্রক্রিয়া আবিষ্কার করেছিলেন।  ২০০২ সালে তিনি আমেডিও কর্পোরেশন প্রতিষ্ঠা করেছিলেন (বর্তমানে অ্যাডভানটেক ইউএস )। সংস্থাটি এএম-ওএইএলডিডি সহ উদীয়মান ডিসপ্লে প্রযুক্তির জন্য স্বল্প ব্যয়ের অ্যাক্টিভ ম্যাট্রিক্স ব্যাকপ্লেনের উন্নয়ন এবং বাণিজ্যিক উৎপাদনের জন্য কাজ করছে।  তিনি ৯১ বছর বয়সে মৃত্যুর আগ পর্যন্ত অ্যাডভানটেক ইউএস-এর প্রধান বিজ্ঞানী হিসাবে সক্রিয় ছিলেন।
পুরস্কার ও সম্মাননা
•১৯৭৬ - সোসাইটি ফর ইনফর্মেশন ডিসপ্লে
ফাস্টলেন (২০১৯)
ফাস্টলেন একটি পেশাদার কুস্তি প্রতি-দর্শনে-পরিশোধ এবং ডাব্লিউডাব্লিউই নেটওয়ার্কের একটি অনুষ্ঠান ছিল, যেটি ডাব্লিউডাব্লিউই তাদের ব্র্যান্ড র এবং স্ম্যাকডাউনের জন্য প্রযোজনা করেছিল। এই অনুষ্ঠানটি ২০১৯ সালের ১০শে মার্চ তারিখে মার্কিন যুক্তরাষ্ট্রের ওহাইওর ক্লিভল্যান্ডের কুইকেন লোনস এরিনায় অনুষ্ঠিত হয়েছিল এবং ডাব্লিউডাব্লিউই নেটওয়ার্কে সরাসরি সম্প্রচারিত হয়েছিল। এটি ফাস্টলেন কালানুক্রমিকের অধীনে প্রচারিত পঞ্চম এবং সর্বশেষ অনুষ্ঠান ছিল।
প্রাক-প্রদর্শনে একটি সহ মূল অনুষ্ঠান মিলিয়ে মোট ১০টি ম্যাচ এই অনুষ্ঠানে অনুষ্ঠিত হয়েছিল। এই অনুষ্ঠানের সর্বশেষ শেষ ম্যাচে দ্য শিল্ড (সেথ রলিন্স, রোমান রেইন্স এবং ডিন অ্যামব্রোস) ছয় জনের ট্যাগ টিম ম্যাচে ব্যারন করবাইন, ববি লাশলি এবং ড্রু ম্যাকইন্টায়ারকে হারিয়েছে; এটি প্রতি-দর্শনে-পরিশোধে একটি দল হিসেবে দ্য শিল্ডের শেষ ম্যাচ হিসেবে প্রচারণা করা হয়েছিল। অন্যান্য শীর্ষস্থানীয় ম্যাচে, বেকি লিঞ্চ ডিস্কোয়ালিফিকেশনের মাধ্যমে শার্লট ফ্লেয়ারকে (যার ফলে বেকি রেসলম্যানিয়া ৩৫-এ ডাব্লিউডাব্লিউই র নারী চ্যাম্পিয়নশিপ ম্যাচে পুনরায় সংযুক্ত হয়েছেন) এবং ড্যানিয়েল ব্রায়ান ডাব্লিউডাব্লিউই চ্যাম্পিয়নশিপের জন্য আয়োজিত ট্রিপল থ্রেট ম্যাচে কেভিন ওয়েন্স এবং মুস্তফা আলীকে হারিয়েছে।
আরবান লেজেন্ড (চলচ্চিত্র)
আরবান লেজেন্ড ১৯৯৮ সালে নির্মিত একটি ভৌতিক চলচ্চিত্র। এই ছবিতে মুখ্য ভূমিকায় অভিনয় করেন জারেড লেটো, অ্যালিসিয়া উইট, রেবেকা গেহার্ট, মাইকেল রোসেনবম, তারা রেইড, জোশুয়া জ্যাকসন, লরেটা ডেভাইন ও ড্যানিয়েলা হ্যারিস। ছবির মূল উপজীব্য কোনো নাগরিক কিংবদন্তিতে বর্ণিত হত্যাপদ্ধতি অনুসরণ করে এক খুনির পরপর হত্যাকাণ্ড সংঘটনের কাহিনি।
পরে এই ছবির দুটি সিকোয়েল নির্মিত হয়। প্রথমটি আরবান লেজেন্ডস: ফাইনাল কাট নামে ২০০০ সালে সিনেমাহলে মুক্তি পায়; এবং দ্বিতীয়টি আরবান লেজেন্ডস: ব্লাডি মেরি নামে ২০০৫ সালের মাঝামাঝি সরাসরি ভিডিও আকারে বাজারে ছাড়া হয়।
কাহিনি-সংক্ষেপ
ছবির শুরু এক ঝড়ের রাতে। জ্বালানি ফুরিয়ে যাওয়ায় কলেজ ছাত্রী মিশেল ম্যানসিনি (নাতাশা গ্রেগসন ওয়াগণার) গাড়ি থামায় একটি গ্যাস স্টেশনে। এক ভুতুড়ে গ্যাস অ্যাটেন্ডেন্ট (ব্রাড ডরিফ) এই বলে তাকে গাড়ি থেকে নামতে বাধ্য করে যে তার ক্রেডিট কার্ডে কিছু সমস্যা আছে এবং তার ক্রেডিট ইস্যুকারীর সঙ্গে এই ব্যাপারে তাকে ফোনে কথা বলতে হবে। গ্যাস স্টেশনের ভিতরে এসে মিশেল বুঝতে পারে যে ফোনে কেউ নেই; পিছনে অ্যাটেন্ডেন্ট স্টেশনের দরজা বন্ধ করে দিয়েছে। ভয় পেয়ে মিশেল অ্যাটেন্ডেন্টের চোখে মেস স্প্রে করে দৌড়ে বেরিয়ে আসে এবং গাড়ি নিয়ে পালিয়ে যায়। অ্যাটেন্ডেন্টকে সে এটুকুও বলার সুযোগ দেয় না যে তার গাড়ির ব্যাকসিটে কেউ বসে আছে। চলন্ত গাড়িতে একটি কালো কোটপরা ট্রিম ফারে মাথা ঢাকা একটি লোক পিছনের সিটে উঠে বসে এবং এক নিমেষের মধ্যে কুঠার চালিয়ে মিশেলের মাথা উড়িয়ে দেয়।
সেই রাতেই দেখা যায় ক্যাম্পাসে একদল ছাত্রছাত্রী পার্কার রিলের (মাইকেল রোসেনবম) কাছে স্ট্যানলি হল নামে এক ক্যাম্পাস হলের একটি পুরনো গল্প শুনছে: ১৯৭৩ সালে কলেজের এক মনস্তত্ত্ব অধ্যাপক পাগল হয়ে যান এবং ক্যাম্পাসের সেই আবাসিক হলের সব ছাত্রছাত্রীকে হত্যা করেন। খুব স্বাভাবিক ভাবেই, কলেজ কর্তৃপক্ষ ঘটনাটি ধামাচাপা দেন যাতে কলেজের সুনাম ক্ষুণ্ণ না হয়। পল গার্ডনার (জারেড লেটো) নামে এক স্কুলপত্রিকা সাংবাদিক এই গল্পটিকে কলেজের অনেক ক্যাম্পাস মিথের একটি বলে উড়িয়ে দেয়। কিন্তু নাটালি সিমন ও ব্রেন্ডা বেটসের মাথায় গল্পটি বার বার ঘুরপাক খেতে থাকে।
পরদিন নাটালি ও ব্রেন্ডা অধ্যাপক উইলিয়াম ওয়েক্সারলের (রবার্ট এংলান্ড) সাহিত্য ক্লাসে নাগরিক কিংবদন্তি নামে একটি আধুনিক উপকথার ছদ্মবেশের আড়ালে একটি সত্যঘটনার সম্পর্কে জানতে পারে। প্রফেসর ওয়েক্সারলে ব্রেন্ডাকে পেপসির পর পপ রকস খাইয়ে এমনই একটি কিংবদন্তি পরীক্ষা করতে চান। কিন্তু ব্রেন্ডা অস্বীকার করে। কারণ লাইফ সেরেয়াল বিজ্ঞাপনে সে দেখেছিল লিটম মাইকি নামে একটি বাচ্চা এই ধরনের এক মিশ্রণ খাওয়ার পর তার পাকস্থলী ফেটে যাচ্ছে। সে খেতে অস্বীকার করলে ক্লাসের বদমাইশির ওস্তাদ ড্যামন ব্রুকস (জোশুয়া জ্যাকসন) স্বেচ্ছায় সেই মিশ্রণটি খায়। তারপর আরেক বার খেয়ে বিষম খাওয়ার ভান করে মাটিতে পড়ে যায়। শেষে বোঝা যায় যে সে মজা করছে।
ক্লাস শেষ হলে দেখা যায় ক্যাম্পাস সংবাদপত্রের প্রথম পাতায় মিশেল ম্যানসিনির খুন হওয়া নিয়ে পল একটা নিবন্ধ লিখেছে। কিন্তু কাগজটি "প্ররোচনামূলক" – এই অজুহাতে কলেজ কর্তৃপক্ষ অবিলম্বে সেটা বাজেয়াপ্ত করে নেয়।
সেই দিন রাতে নিকটবর্তী বনস্থলীর একটি নির্জন এলাকায় নাটালি ও ড্যামন কিছু কথা বলতে যায়। নাটালি ড্যামনকে বলে যে সে মিশেলকে চিনত; যদিও অনেক বছর তাদের মধ্যে কোনো কথা হয়নি। ড্যামন নাটালির বক্তব্য নিয়ে ঠাট্টা করে তার সঙ্গে ঘনিষ্ঠ হতে চায়। কিন্তু নাটালি তাকে প্রত্যাখ্যান করে। মনোক্ষুণ্ণ হয়ে ড্যামন যখন প্রস্রাব করতে যায় তখনই সেই রহস্যময় খুনি তাকে আক্রমণ করে। পরে গাড়ির বাম্পারের সঙ্গে আটকানো একটা দড়ির ফাঁসে তাকে ঝুলিয়ে দেয় সেই খুনি। এরপর নাটালিকে আক্রমণ করতে গেলে সে গাড়ি চালিয়ে পালিয়ে যাওয়ার চেষ্টা করে; কিন্তু তার বদলে দড়ির ফাঁসে আটকানো ড্যামন উইন্ডোশিল্ডের উপর আছড়ে পড়ে। নাটালি গাড়ি ফেলে চিৎকার করতে করতে বনের মধ্যে পালিয়ে যায়।
পরের দিন কেউই নাটালির কথা বিশ্বাস করে না। কারণ সকলেই ড্যামনের বদমায়েশি স্বভাবের কথা জানত। ড্যামনের মৃত্যু ও মিশেলের হত্যাকাণ্ডের সঙ্গে নাগরিক কিংবদন্তিগুলির সম্পর্ক আছে – একথা অণুধাবন করে নাটালি লাইব্রেরিতে গিয়ে এই কিংবদন্তিগুলির উপর পড়াশোনা করে। এই সময় নাটালির রুমমেট টস (ড্যানিয়েলা হ্যারিস) ইন্টারনেট চ্যাটরুমে একজন নামহীন ব্যবহারকারীর সঙ্গে চ্যাট করতে থাকে। টস তাকে জানায় যে কোন কামরায় সে থাকে। তারপর সেই লোকটি তার পরবর্তী প্রেমিক হবে – এই আন্দাজ করে টস বাথরুমে গিয়ে মেকআপ করে। ফিরে এসে দেখে ব্যবহারকারী উত্তর দিয়েছে, “ইয়োরস্!” জানা যায় এই ব্যবহারকারীই আসলে খুনি। সে টসের মুখ চেপে ধরে তাকে বিছানায় ফেলে দেয়। টস পালাতে চায়, কিন্তু খুনি তাকে চেপে তার গলা টিপে ধরে। নাটালি যখন ঘরে আসে তখন দুজনেই তার আসা টের পায়। টস যাতে চিৎকার করতে না পারে তাই খুনি তার মুখ টিপে ধরে থাকে। টসের গোঙানি শুনে নাটালি মনে করে সে যৌনসংগম করছে। তাই আর আলো না জ্বালিয়েই নিজের বিছানায় শুয়ে পড়ে। খুনি গলা টিপে টসকে হত্যা করে। নাটালিও ঘুমিয়ে পড়ে। সকালে সে তার রুমমেটের মৃতদেহ দেখতে পায়। আর দেখে দেওয়ালে টসের রক্ত দিয়ে লেখা “আলো জ্বালোনি বলে খুশি হচ্ছো না?”
টসের গথ টেন্ডেন্সি আর বাইপোলার রোগের জন্য স্কুলের অফিসারেরা মনে করেন যে টস আত্মহত্যা করেছে। দেওয়ালের লেখাটাও তারা সুইসাইড নোট বলেই ধরে নেন। নাটালি পরে ব্রেন্ডাকে জানায় কেন সে মিশেলের সঙ্গে কথা বলত না। একদিন রাতে একসাথে গাড়ি চালানোর সময় মিশেল ও নাটালি ঠিক করে যে তারা একটা আরবান লেজেন্ড অভিনয় করবে: তাদের মধ্যে একজন গাড়ির হেডলাইট নিভিয়ে অপেক্ষা করবে যতক্ষণ না অন্যদিক থেকে কেউ গাড়িয়ে চালিয়ে আসে; তারপর কেউ এলে অকস্মাৎ তার উপর হেডলাইট ফেলে সে তাকে রাস্তা থেকে বিচ্যুত করবে। মিশেল গাড়ি চালাচ্ছিল। সে হেডলাইট নিভিয়ে দেয়। তারপর অপর দিক থেকে একটা গাড়ি এলে এমন ভাবে তার উপর আলো ফেলে তারা ইউ-টার্ন নেয় সে সেই গাড়িটি নিয়ন্ত্রণ হারিয়ে রাস্তা থেকে বেরিয়ে যায়। এই ঘটনা নাটালিকে খুব নাড়া দেয়। সে মনে করতে থাকে এইজন্যই কেউ তাদের পিছনে লেগেছে।
সদাসংশয়িত পল নিজে থেকে স্ট্যানলি হল ম্যাসাকারের উপর গবেষণা চালায় এবং আবিষ্কার করে ওয়েক্সলার নিজে সেই হত্যাকাণ্ড থেকে বেঁচে ফেরা একমাত্র ব্যক্তি। সে সিদ্ধান্তে আসে ওয়েক্সলারই খুনি; কলেজ কর্তৃপক্ষ তার হত্যাকাণ্ডের ঘটনা ধামাচাপা দিয়ে চাকরির বিনিময়ে তাকে চুপ করিয়ে রেখেছে।
সপ্তাহান্তে কলেজের ছেলেমেয়েরা স্টানলি হল হত্যাকাণ্ডের রজত জয়ন্তী উপলক্ষে পার্টি দিচ্ছিল। আসলে সেটা ছিল সামান্য কোনো ছুতোয় তাদের মজা করা। কিন্তু পার্টি চলাকালীন অন্যদিকে হেড অফ দ্য স্কুল ডিন অ্যাডামস (জন নেভিল আরেকটি আরবান লেজেন্ডের সূত্র ধরে খুন হয়ে যান। কেউ তার অ্যাকিলিস টেন্ডন কেটে দেয় এবং গাড়ি চালিয়ে দিয়ে পার্কিং লটের এমারজেন্সি স্পাইকগুলি তার উপর ফেলে দিয়ে তাকে হত্যা করে।
পার্টির শেষদিকে পার্কার একটা অদ্ভুত ফোন পায়। সেই ফোনে তাকে বলা হয় সেই রাতেই সে মারা যাবে। পার্কার ফোনকলটিকে গুরুত্ব দেয় না। মনে করে কেউ ঘরের ভিতর থেকে ফোন আসার নাগরিক কিংবদন্তিটি নিয়ে তার সঙ্গে মজা করেছে। সে উপরের তলায় উঠে আসে। কিন্তু কলার তাকে জানায় যে সে ভুল লেজেন্ড ধরেছে। আসল লেজেন্ডটা হল “দ্য ডগ ইন দ্য মাইক্রোওয়েভ” লেজেন্ড। পার্কার তাড়াতাড়ি নিচে নেমে আসে এবং মাইক্রোওয়েভের মধ্যে তার কুকুরের মৃতদেহ খুঁজে পায়। অসুস্থ হয়ে পড়ে তখনই খুনির হাতে ধরা পড়ে সে। খুনি পার্কার গলায় বিয়ার ঢেলে দিয়ে তাকে বাথরুম কেমিক্যালের সঙ্গে পপ রকস খেতে বাধ্য করে।
খুনির পরবর্তী টার্গেট ছিল পার্কারের বান্ধবী ও জনপ্রিয় কলেজ রেডিও সেক্স থেরাপিস্ট শাশা টমাস (তারা রেইড)। খুনি রেডিও স্টেশনে গিয়ে তাকে তাড়া করে। শাসা রেডিওর সামনে এসে চিৎকার করতে থাকে। কিন্তু লোকে মনে করে সেটা স্ট্যানলি হল গণহত্যার ট্রিবিউট। নাটালি কিন্তু বৃষ্টির মধ্যে স্টেশনে ছুটে যায়। এবং গিয়ে দেখে ততক্ষণে খুনি কুঠার দিয়ে শাশাকে খুন করেছে।
জ্ঞান ফিরলে সে দেখে একটা পুরনো লজঝড়ে বিছানার সঙ্গে তাকে বাঁধা হয়েছে। তার সামনে দাঁড়িয়ে খুনি আত্মপ্রকাশ করে: ব্রেন্ডা। জানা যায়, সেই রাতে যে ছেলেটিকে মিশেল ও নাটালি মেরে ফেলেছিল সে আসলে ব্রেন্ডার প্রেমিক। শোকে পাগল হয়ে ব্রেন্ডা নাটালির পরিচিত ও প্রিয়জনদের খুন করতে শুরু করে নাগরিক কিংবদন্তির ধাঁচে। ব্রেন্ডা “কিডনি হেইস্ট” নামক লেজেন্ডটি নাটালির জন্য স্থির করে রেখেছিল। এই লেজেন্ডে খুনি কিডনি কেটে নিয়ে হত্যাকাণ্ড চালায়। কিন্তু ব্রেন্ডা যেই নাটালির কিডনি কেটে নিতে যায়, তখনই পল সিকিউরিটি গার্ড রিজ উইলসনকে (লরেটা ডেভাইন) নিয়ে ভিতরে আসে। তাদের মধ্যে একটা সংঘর্ষ হয়। ব্রেন্ডা আহত হয়ে পালানোর সময় সেতু থেকে জলে পড়ে যায়। পল ও নাটালি দেখে তার দেহ ভেসে যাচ্ছে।
অনেক দিন পরে দেখা যায় নতুন একদল বন্ধু ব্রেন্ডার এই কাহিনি আলোচনা করছে। তারা এই সিদ্ধান্তে আসে যে ব্রেন্ডার দেহটা পুলিশ খুঁজে পায়নি; সেটা নদীর জলেই অদৃশ্য হয়ে যায়। অপর একদল ছাত্রছাত্রী বলে যে সব ক্যাম্পাসেই এমন কোনো না কোনো গল্প থাকে। একজন ছাত্রী অবশ্য বলে সে কাহিনির কথকে বিশ্বাস করে, তবে সে ভুল বলছে। দেখা যায় সেই মেয়েটিই ব্রেন্ডা। সে তাদের আসল গল্পটা বলতে থাকে। এখানেই ছবি শেষ হয়।
ব্রেন্ডা পরে আরবান লেজেন্ডস: ফাইনাল কাট ছবিতেও আবির্ভূত হয়।
ছবিতে ব্যবহৃত নাগরিক কিংবদন্তি
এই ছবিতে ব্যবহৃত আরবান লেজেন্ড বা নাগরিক কিংবদন্তিগুলি হল:
প্রতিক্রিয়া
সমালোচকেরা ছবিটির প্রশংসা করেননি। রটেন টম্যাটোজ এর রেটিং ধার্য করেছিল ২১%।
যদিও অ্যাকাডেমি অফ সায়েন্স ফিকশন, ফ্যান্টাসি অ্যান্ড হরর ফিল্মস আয়োজিত স্যাটার্ন অ্যাওয়ার্ড-এ অ্যালিসিয়া উইট শ্রেষ্ঠ তরুণ অভিনেতা\অভিনেত্রীর জন্য মনোনীত হন।
যুক্তরাষ্ট্রে ছবিটির আয় ছিল ৩৮,০৭২,৪৩৮ ডলার আর বহির্বিশ্বে এটি আয় করে ৩৪,৪৫৫,১৫৭ ডলার; অর্থাৎ সর্বমোট ৭২,৫২৭,৫৯৫ ডলার; যা ছবির বাজেট ১৪,০০০,০০০ ডলারের থেকে অনেক বেশি ছিল। এই কারণে ছবিটি সফল হয়।
সাউন্ডট্র্যাক
ছবির পক্ষ থেকে দুটি সাউন্ডট্র্যাক প্রকাশিত হয় – কম্পোজার ক্রিস্টোফার ইয়াং-এর মূল সুর ও অরিজিনাল মোশন পিকচার সাউন্ডট্র্যাক।
মালয় ভাষা
মালয় ভাষার উপর ভিত্তি করেই ইন্দোনেশিয়াতে ইসলাম ধর্মের প্রসার ঘটে। একই ভাবে ইন্দোনেশিয়ার পূর্ব প্রান্তে খ্রিস্টধর্মের বিস্তারেও ভাষাটি ভূমিকা রেখেছে।
মালয় ভাষা মালয়েশিয়া, ইন্দোনেশিয়া এবং ব্রুনাইয়ের সরকারি ভাষা এবং সিঙ্গাপুর এর চারটি সরকারী ভাষার একটি। পূর্ব তিমুর এ এটি কর্মক্ষেত্রের ভাষা হিসেবে ব্যবহৃত হয়। এছাড়া মিয়ানমার, থাইল্যান্ড, সংযুক্ত আরব আমিরাত এবং মার্কিন যুক্তরাষ্ট্রতে ভাষাটি প্রচলিত। মালয় ভাষা ২ থেকে ৩ কোটি লোকের মাতৃভাষা।
ইন্দোনেশিয়া, মালয়েশিয়া ও ব্রুনাই রিয়াউ দ্বীপপুঞ্জে প্রচলিত মালয় উপভাষাটিকে আদর্শ মালয় ভাষা হিসেবে স্বীকৃতি দিয়েছে। ধারণা করা হয় রিয়াউ দ্বীপপুঞ্জেই ভাষাটির উৎপত্তি ঘটে। দেশভেদে মালয় ভাষা ভিন্ন ভিন্ন নামে পরিচিত।
মালয়েশিয়াতে এটি "বাহাসা মেলায়ু" বা "বাহাসা মালয়েশিয়া" নামে পরিচিত। ১৯৬৮ সালে এটি মালয়েশিয়ার একমাত্র সরকারি ভাষার স্বীকৃতি পায়। তবে সংখ্যালঘু ভারতীয় ও চীনা সম্প্রদায়ে ইংরেজির প্রচলন বেশি। ব্রুনাই ও সিঙ্গাপুরে এটি মালয় বা বাহাসা মেলায়ু নামে পরিচিত। উভয় দেশেই ইংরেজি বর্তমানে প্রভাব বিস্তার করছে। ইন্দোনেশিয়াতে এটি "বাহাসা ইন্দোনেশিয়া" নামে পরিচিত। ইন্দোনেশিয়াতে এটি একটি বহুজাতিক সার্বজনীন ভাষা। সম্প্রতি স্বাধীনতা লাভকারী পূর্ব তিমোরেও বাহাসা ইন্দোনেশিয়া প্রচলিত এবং কার্যভাষা হিসেবে সংবিধানে স্বীকৃত।
বাহাসা মেলায়ু এবং বাহাসা ইন্দোনেশিয়ার মধ্যে খুব বেশি পার্থক্য নেই। উচ্চারণ, বানান ও শব্দভাণ্ডারেই মূল পার্থক্যগুলি দেখা যায়।
পূর্বে মালয় ভাষা আরবি-ভিত্তিক জাবি লিপিতে প্রচলিত ছিল। কিন্তু ওলন্দাজ ও ব্রিটিশ উপনিবেশায়ন এর কারণে বর্তমানে মালয় ভাষা লাতিন লিপিতে প্রচলিত। তবে ব্রুনাইতে মালয় ভাষা এখনো দাপ্তরিকভাবে জাবি লিপিতে প্রচলিত।
কৃষ ৩
কৃষ ৩ ২০১৩ সালে মুক্তিপ্রাপ্ত বলিউডের সুপারহিরো বিজ্ঞান কল্পকাহিনী চলচ্চিত্র। ছবিটি প্রযোজনা ও পরিচালনা করেছেন রাকেশ রোশান। এটি কোই... মিল গয়া (২০০৩) ও কৃষ (২০০৬) এর পর কৃষ চলচ্চিত্র ধারাবাহিকে তৃতীয় চলচ্চিত্র। এই ছবিতে প্রধান চরিত্রে অভিনয় করেছেন হৃতিক রোশন, প্রিয়াঙ্কা চোপড়া, কঙ্গনা রানাওয়াত, বিবেক ওবেরয়।
কাহিনী
কৃষ এবং তার বিজ্ঞানী পিতাকে কাল নামের এক দুষ্ট লোক এবং নির্মম কায়ার  মিউট্যান্স দলের হাত থেকে বিশ্বকে এবং তাদের পরিবারকে বাঁচাতে লড়তে  হবে।
কর্ণসুবর্ণ রেলওয়ে স্টেশন
কর্ণসুবর্ণ রেলওয়ে স্টেশন হল পূর্ব রেলওয়ে র হাওড়া রেল বিভাগে অবস্থিত একটি রেলওয়ে স্টেশন। এটি ভারতের পশ্চিমবঙ্গ রাজ্যের মুর্শিদাবাদ জেলায় বারহারওয়া–আজিমগঞ্জ–কাটোয়ার লুপ লাইনে অবস্থিত।
ইতিহাস
১৯১৩ সালে ইস্ট ইন্ডিয়ান রেলওয়ে কোম্পানির বারহারোয়া–আজিমগঞ্জ–কাটোয়া রেলওয়ে বিভাগ আজিমগঞ্জ–কাটোয়া লুপ লাইনটি তৈরি করে। এই ট্র্যাকটি ভাগীরথীর পশ্চিমে পশ্চিমবঙ্গ রাজ্যের মুর্শিদাবাদ ও পূর্ব বর্ধমান জেলার মধ্যে দিয়ে অতিক্রম করে। এটি ব্যান্ডেল-কাটোয়া লাইনের সম্প্রসারিত অংশ। ১৯৭১ সালে ফারাক্কা বাঁধ তৈরীর পরে এই রেলওয়ে লাইনের মাধ্যমে উত্তরবঙ্গের সাথে কলকাতার যোগাযোগ সুদৃঢ় হয়।
শ্রেষ্ঠ পরিচালনা বিভাগে একাডেমি পুরস্কার
শ্রেষ্ঠ পরিচালনা বিভাগে একাডেমি পুরস্কার (আনুষ্ঠানিকভাবে একাডেমি পুরস্কার অব মেরিট ফর ডিরেক্টিং নামে পরিচিত) একাডেমি অফ মোশন পিকচার আর্টস অ্যান্ড সাইন্সেস (এএমপিএএস) কর্তৃক প্রতি বছর প্রদত্ত একটি চলচ্চিত্র পুরস্কার। এটি এমন চলচ্চিত্র পরিচালকের প্রতি প্রদত্ত সম্মান যিনি চলচ্চিত্র শিল্পে অসামান্য নির্দেশনা আবদান রেখেছেন।
"নাটকীয়" এবং "কৌতুক" দুইটি বিভাগে বিভক্ত করে ১৯৯৯ সালে প্রথম একাডেমি পুরস্কার অনুষ্ঠানের আয়োজন করা হয়। যেখানে ফ্রাংক বোরজেগি এবং লুইস মাইলস্টোন যথাক্রমে সেভেন্স হেভেন এবং টু অ্যারাবিয়ান নাইট্‌স চলচ্চিত্রের জন্র পুরস্কার জিতেছিলেন। যদিও, পরবর্তী সমস্ত অনুষ্ঠানের জন্য এই বিভাগগুলি একত্রিত করা হয়েছিল। মনোনীতরা সাধারণত এএমপিএএসের পরিচালক শাখার মধ্যেকার একক স্থানান্তরযোগ্য ভোটের মাধ্যমে নির্ধারিত হয়; যেখানে চূড়ান্ত বিজয়ী নির্বাচিত হয় একাডেমির সকল সদস্যের বহুভোটের ভিত্তিতে।
একাডেমি পুরস্কারের প্রথম এগারো বছর পর্যন্ত, পরিচালকদের একই বছরে একাধিক চলচ্চিত্রের জন্য মনোনীত করার সুযোগ দেওয়া হতো। ১১তম একাডেমি পুরস্কারে অ্যাঞ্জেল্‌স অব ডার্টি ফেসেস এবং ফোর ডটার্স দুটি চলচ্চিত্রের জন্য মাইকেল কার্টিজের মনোনয়নের পরে, এই নিয়ম সংশোধন করা হয়েছিল যাতে পরবর্তী প্রতিটি অনুষ্ঠানে একজনকে কেবল একটি চলচ্চিত্রের জন্য মনোনীত করা যায়। সেই নিয়মটিও পরবর্তীতে সংশোধন করা হয়েছে, যদিও এপর্যন্ত একমাত্র পরিচালক হিসেবে স্টিভেন সোডারবার্গ ২০০০ সালে এরিন ব্রোকোভিচ এবং ট্র্যাফিক চলচ্চিত্রের জন্য একই বছরে একাধিক মনোনয়ন পেয়েছিলেন, এবং পরবর্তীকালে পুরস্কারও অর্জন করেছিলেন। শ্রেষ্ঠ পরিচালক এবং শ্রেষ্ঠ চলচ্চিত্রের জন্য একাডেমি পুরস্কারগুলি ইতিহাস জুড়ে খুব ঘনিষ্ঠভাবে জড়িত। এই পুরস্কারের প্রচলনের পর এখন পর্যন্ত মোট ৯২টি শ্রেষ্ঠ চলচ্চিত্রের মধ্যে ৬৬জন শ্রেষ্ঠ পরিচালক হিসেবে ভূষিত হয়েছেন।
প্রতিষ্ঠার পর থেকে এযাবৎকাল পর্যন্ত মোট ৭২ জন পরিচালক এই পুরস্কার লাভ করেছেন। জন ফোর্ড সর্বাধিক সংখ্যক চারবার এই পুরস্কার অর্জন করেছেন। উইলিয়াম ওয়াইলার সর্বাধিক সংখ্যক ১২ বার এই পুরস্কারের মনোনয়ন লাভ করেছেন, যা অন্য যেকোনও ব্যক্তির চেয়ে বেশি। লা লা ল্যান্ড চলচ্চিত্রের জন্য ডেমিয়েন শ্যাজেল ৩২ বছর বয়সে এই পুরস্কারের ইতিহাসের সর্বকনিষ্ঠ পরিচালক হিসেবে পুরস্কার জিতেছিলেন। অন্যদিকে, জন সিঙ্গলটন তার ২৪ বছর বয়সে বয়েজ এন দা হুড চলচ্চিত্রের জন্য সর্বকনিষ্ঠ পরিচালক হিসেবে এই পুরস্কারের মনোনয়ন পেয়েছিলেন। এছাড়া ১৯৬১ সালে ওয়েস্ট সাইড স্টোরি চলচ্চিত্রের জন্য যৌথভাবে রবার্ট ওয়াইজ ও জেরোম রবিন্স এবং ২০০৭ সালে নো কান্ট্রি ফর ওল্ড মেন চলচ্চিত্রের জন্য যৌথভাবে জোয়েল ও ইথান কোইন পুরস্কার পেয়েছিলেন। কোয়েন ভ্রাতৃদ্বয় হলেন এই পুরস্কার জেতা একমাত্র ভ্রাতৃযুগল। ২০০৯ সালের দ্য হার্ট লকার চলচ্চিত্রের একমাত্র মহিলা হিসেবে ক্যাথরিন বিগেলো এই পুরস্কার জিতেছিলেন। ২০২০ সালের অনুষ্ঠানের হিসেবে, বং জুন-হো প্যারাসাইট চলচ্চিত্রের জন্য সর্বশেষ এই পুরস্কার লাভ করেন।
বিজয়ী এবং মনোনীত
নিম্নলিখিত সারণিতে, একাডেমি সম্মেলন অনুসারে বছরগুলি তালিকাভুক্ত হয়েছে এবং সাধারণত লস অ্যাঞ্জেলেস কাউন্টি, ক্যালিফোর্নিয়ায় চলচ্চিত্র মুক্তির বছরের সাথে সামঞ্জস্যপূর্ণ; যদিও অনুষ্ঠানগুলি সর্বদা পরবর্তী বছর আয়োজিত হয়। প্রথম পাঁচটি অনুষ্ঠানের জন্য, যোগ্যতার সময়কাল ১ আগস্ট থেকে ৩১ জুলাই পর্যন্ত বারো মাস ব্যাপী ছিল। ১৯৩৪ সালে অনুষ্ঠিত ৬ষ্ঠ অনুষ্ঠানের জন্য, যোগ্যতার সময়কাল ১ আগস্ট ১৯৩২ থেকে ৩১ ডিসেম্বর, ১৯৩৩ পর্যন্ত স্থায়ী ছিল। ১৯৩৫ সালে অনুষ্ঠিত ৭ম অনুষ্ঠানের পর থেকে, যোগ্যতার সময়কাল ১ জানুয়ারি থেকে ৩১ ডিসেম্বর পর্যন্ত পূর্ববর্তী পুরো পঞ্জিকা বছরে পরিণত হয়েছিল।
১৯৫০-এর দশক
145px|thumb|[[ভিনসেন্ট মিনেলি ১৯৫৮ সালে জিজি চলচ্চিত্রের জন্য পুরস্কার জিতেছিলেন।]]
একাধিকবার বিজয়ী
নিম্নলিখিত ব্যক্তিরা একাধিকবার শ্রেষ্ঠ পরিচালনা বিভাগে পুরস্কার জিতেছে:
চার বা ততোধিকবার মনোনয়ন
নিম্নলিখিত পরিচালকরা চার বা ততোধিকবার শ্রেষ্ঠ পরিচালকের মনোনয়ন পেয়েছেন (* একবারো জয়ী হননি নির্দেশ করে):
এশীয় মনোনীত/বিজয়ী
পাঁচজন এশীয় পরিচালক (একজন এশিয়-মার্কিন) সর্বমোট সাতবার এই বিভাগে মনোনীত হয়েছেন, এবং অ্যাং লি দুইবার পুরস্কার জিতেছেন।
কৃষ্ণাঙ্গ মনোনীত
ছয়জন কৃষ্ণাঙ্গ পরিচালক এই বিভাগে মোট ছয়বার মনোনীত হয়েছেন, তবে কেউই এই পুরস্কার জিতেননি।
লাতিন আমেরিকান মনোনীত/বিজয়ী
পাঁচজন লাতিন আমেরিকান পরিচালক এই বিভাগে মোট আটবার মনোনীত হয়েছেন, এবং তিনজন সর্বমোট পাঁচবার এই পুরস্কার পেয়েছেন।
ওশেনিয় মনোনীত/বিজয়ী
সাতজন ওশেনিয় পরিচালক এই বিভাগে মোট এগারবার মনোনীত হয়েছেন, এবং একজন পুরস্কার জিতেছেন।
মহিলা মনোনীত/বিজয়ী
পাঁচজন মহিলা পরিচালক এই বিভাগে মনোনীত হয়েছেন, এবং একজন পুরস্কার পেয়েছেন।
ইংরাজিভাসি নন এমন মনোনীত/বিজয়ী
মোট ২৬জন এই বিভাগে বিদেশী ভাষার চলচ্চিত্র পরিচালক হিসেবে সর্বমোট একত্রিশবার মনোনীত হয়েছেন, এবং তিনজন এই পুরস্কার জিতেছেন।
গাঢ় — বিজয়ীদের ইঙ্গিত করে § — পরিচালক অভিষেক † — শ্র্রেষ্ঠ চলচ্চিত্র পুরস্কার মনোনীত ‡ — শ্র্রেষ্ঠ চলচ্চিত্র পুরস্কার বিজয়ী
১৬৯৬
১৬৯৬ গ্রেগরীয় বর্ষপঞ্জির একটি অধিবর্ষ।
বাতিক এয়ার মালয়েশিয়া
বাতিক এয়ার মালয়েশিয়া (পূর্বে মালিন্দো এয়ার নামে পরিচিত) হল একটি মালয়েশীয় পূর্ণ পরিষেবা বাহক,  ইন্দোনেশীয় লায়ন এয়ার গোষ্ঠীর একটি সহযোগী বাহক, যার সদর দপ্তর মালয়েশিয়ায় সেলাঙ্গরের পেটালিং জায়াতে রয়েছে।  মূল নাম মালিন্দো মালয়েশিয়া ও ইন্দোনেশিয়ার মধ্যে একটি সমবায় চুক্তিকে নির্দেশ করে।
বহর
thumb|একটি মালিন্দো এয়ার [[এটিআর ৭২|এয়ার এটিআর ৭২-৬০০ তার প্রধান আঞ্চলিক কেন্দ্র সুলতান আব্দুল আজিজ শাহ বিমানবন্দরে দাঁড়িয়ে আছে।]] , বাতিক এয়ার মালয়েশিয়া নিম্নলিখিত বিমান পরিচালনা করে:
তুমানহান উদ্যান
তুমানহান উদ্যান (Թումանյան Այգի) একটি সর্বসাধারণের জন্য উদ্যান, আর্মেনিয়া ইয়েরেভানের আজাপনিয়াক জেলায় অবস্থিত। এটি হ্রাজদান নদীর উপত্যকায়, হালবাহান স্ট্রিটে, হ্রাজদান সেতু এবং টুমো সেন্টার ফর ক্রিয়েটিভ টেকনোলজির মধ্যবর্তীতে অবস্থিত। এটি ১৯৭০ সালে খোলা হয়েছিল এবং হ্রাজদান নদীর ডান তীরে ৭ হেক্টর এলাকা জুড়ে বিস্তৃত। এটি বিখ্যাত লেখক ও কবি হভহান্স তুমেনহানের নামে নামকরণ করা হয় এবং তার জন্মের শততম বার্ষিকী উপলক্ষে খোলা হয়।
১৯৭৩ সালে তুমেনহানের আনুশের অপেরা দুটি প্রধান চরিত্রের মূর্তি; পার্কের মধ্যে আনাশ ও সারো গড়ে উঠেছিল। ১৯৮৬ সালে, তুমেনহানের কাল্পনিক চরিত্রের আরেকটি মূর্তি লরেটিস সাকো উদ্যান নির্মিত হয়েছিল ইয়েরেভানের শিশুদের খুব আকর্ষণীয় খেলার জায়গা হিসাবে তুমানহান উদ্যান একটি।
গ্রেম পোর্টার
গ্রেম ডেভিড পোর্টার (Graeme Porter; জন্ম: ১৮ মার্চ, ১৯৫৫) পশ্চিম অস্ট্রেলিয়ার মিডল সোয়ান এলাকায় জন্মগ্রহণকারী প্রথিতযশা ও সাবেক অস্ট্রেলীয় আন্তর্জাতিক ক্রিকেটার। অস্ট্রেলিয়া ক্রিকেট দলের অন্যতম সদস্য ছিলেন তিনি। ১৯৭৯  সালে সংক্ষিপ্ত সময়ের জন্যে অস্ট্রেলিয়ার পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর অস্ট্রেলীয় ক্রিকেটে ওয়েস্টার্ন অস্ট্রেলিয়া দলের প্রতিনিধিত্ব করেন। দলে তিনি মূলতঃ ডানহাতি মিডিয়াম বোলার হিসেবে খেলতেন। এছাড়াও, ডানহাতে নিচেরসারিতে কার্যকরী ব্যাটিংশৈলী প্রদর্শন করেছেন গ্রেম পোর্টার।
খেলোয়াড়ী জীবন
১৯৭৭-৭৮ মৌসুম থেকে ১৯৮৫-৮৬ মৌসুম পর্যন্ত গ্রেম পোর্টারের প্রথম-শ্রেণীর খেলোয়াড়ী জীবন চলমান ছিল। রাজ্য পর্যায়ের ক্রিকেটে খাঁটিমানে বোলার হিসেবে পরিচিতি লাভ করেছিলেন। ওয়েস্টার্ন অস্ট্রেলিয়ার পক্ষে প্রথম-শ্রেণীর ৩২ খেলায় অংশ নিয়ে ৫২ উইকেট লাভ করেছিলেন।
বিশ্ব সিরিজ ক্রিকেট চলাকালে তথৈবাচৈ অস্ট্রেলিয়া দলে যোগ দেন। বিশ্বকাপে অংশ নিলেও তেমন উল্লেখযোগ্য সফলতার স্বাক্ষর রাখেননি।
অবসর
পেশাদারী পর্যায়ের ক্রিকেট খেলা থেকে অবসর গ্রহণের পর পার্থের ট্রিনিটি কলেজে গণিত বিষয়ে অধ্যাপনা করেন। ১৯৮২-৮৩ মৌসুমে খেলার জগৎ থেকে অবসর গ্রহণের তিন বছর ওয়েস্টার্ন অস্ট্রেলিয়ার পক্ষে একটি খেলায় অংশ নিয়েছিলেন। এরপর কেন্ট স্ট্রিট সিনিয়র হাই স্কুলে যোগ দেন। সেখানে অবস্থানকালে ক্রিকেট স্কলারশিপ দলকে প্রশিক্ষণ দেন।
ব্যক্তিগত জীবনে বিবাহিত ছিলেন। তার পুত্র ড্রিউ পোর্টার ওয়েস্টার্ন অস্ট্রেলিয়ার পক্ষে খেলেছেন।
লাকপা শেরপা
লাকপা শেরপা (এছাড়াও লাকপা (জন্ম ১৯৭৩) একজন নেপালি শেরপা পর্বাতারোহিণী।  তিনি   মাউন্ট এভারেস্ট নয় বার আরোহণ করে বিশ্বের মহিলাদের মধ্যে অধিকতমবার এভেরেস্ট শীর্ষ জয়ের মর্যাদা অর্জন করেছেন ২০০০ সালে তিনি হলেন এভারেস্ট  আরোহণ করে, সফলভাবে নেমে আসা প্রথম নেপালি মহিলা।
প্রাথমিক জীবন
লাকপা ১১ জন ভাই বোনেদের মধ্যে নেপালের মাকালুতে  বড় হয়েছেন।
কর্মজীবন
২০০০ সালে এশিয়ান ট্রেকিংএর পৃষ্ঠপোষকতায় আয়োজিত একটি অভিযানে  তিনি দলনেত্রী ছিলেন ১৮ সেপ্টেম্বর, ২০০০ সালে, তিনি প্রথম নেপালি নারী যিনি মাউন্ট এভারেস্ট শিখর আরোহণ করে জীবিত ভাবে বেঁচে অবরোহণ করেন (এছাড়াও দেখুন পাসাং লামু শেরপা)। নেপালী নারী মিলেনিয়াম অভিযানের অন্তর্ভুক্ত ছিল তার এই আরোহণ।
২০০৩ সালে মার্কিন পিবিএস খেয়াল করেন যে, তিনি ৩ বার এভারেস্ট বিজয় করে, বিশ্বের মহিলাদের মধ্যে  অধিকতমবার আরোহণকারীনি ছিলেন। ২০০৩ সালের মে মাসে তিনি তার বোন এবং ভাই একত্রে এভারেস্ট বিজয় করেন; তারা হলেন মিং কিপা এবং মিংমা গেলু।
১৯৯৯ সাল থেকে ২০০৭ সাল অবধি লাকপা ৬ বার এভারেস্ট জয় করেন এবং তার স্বামী  নয়বার। ওই বছর তারা তাদের ২০০৭ এভারেস্ট ট্রিপ সম্বন্ধীয় একটি উপস্থাপনার আয়োজন করেন  সঙ্গে অনুদান গ্রহণ করেন কোয়েকার লেন সমবায় নার্সারি স্কুলএর জন্য। জর্জ এবং লাকপা, মাউন্ট এভারেস্ট  ৫ বার একত্রে বিজয় করেন ।
আরোহণ কর্মজীবন সাফল্য
অতিরিক্ত অভিযান:
ব্যক্তিগত জীবন
লাকপা তিনি (বুধবার) জন্মগ্রহণ করেন সেই দিনের জন্য নামকরণ করা হয়। যদিও নেপালে জন্মগ্রহণ করেন, বর্তমানে তিনি একজন মার্কিন নাগরিক এবং তার তিন সন্তানপালন এবং বিভিন্ন চাকরিতে ব্যাস্ত থাকেন। তিনি মার্কিন যুক্তরাষ্ট্রে সাত এগারোতে কাজ করেছেন। যাইহোক, ইউ.কে. মিডিয়া আউটলেট দৈনিক টেলিগ্রাফ সাক্ষাত্কারে তিনি পর্বতারোহণের জন্য তার অদম্য বাসনা উলেখ করেন,দ্য ডেইলি টেলিগ্রাফ এর অনুযায়ী যেমনটি পূর্বে জর্জ ম্যালরি এবং ইউচিরো মিউরার মত পর্বাতোরোহীদের মধ্যে দেখা গিয়েছিল।
তার দুই কন্যা ও এক পুত্র, এবং ১২ বছর ধরে বিবাহ বন্ধনে আবদ্ধ ছিলেন  জর্জ দিজমার্সাকুর সঙ্গে, যিনি একজন রোমানিয়ান-আমেরিকান। তারা ২০০০সালে নেপালের কাঠমান্ডুতে প্রথমবার পরিচিত হন, ২০০২ সালে  বিবাহ করেন। ২০০৮ সালে জর্জএর  কর্কট রোগে আক্রান্ত, হবার পর  চিকিৎসার মাত্রাধিক্য বিল ছিল তাদের বৈবাহিক সম্পর্কের টানাপড়েনের অন্যতম কারণ।
২০১৬ সালে লাকপা সপ্তমবার এভারেস্ট বিজয় করেন ও বিশ্বের নারীদের মধ্যে সর্বাধিকবার  এভারেস্ট বিজয়ের  পুনরায় বিভিন্ন সংবাদ মাধ্যমে স্বীকৃতিপ্রাপ্তি শুরু করেন।
পরিবার ও সম্পর্ক
২২ মে,  ২০০৩ সালে তার ছোট বোন মিংমা ১৫ বছর বয়সে  মাউন্ট এভারেস্ট শিখরে (লাকপা এবং গেলুর সঙ্গে) আরোহণ করেন। সুতরাং, মাউন্ট এভারেস্ট বিজয়িনী সর্বকনিষ্ঠ  নারী ও ব্যক্তি। (এছাড়াও দেখুন টেমবা শেরি এবং জর্ডান রোমেরো)। তার ভাই মিংমা গেলু শেরপা ২০১৬ সাল অব্ধি আটবার মাউন্ট এভারেস্ট আরোহণের জন্য সুপরিচিত।  বিবিসির সংবাদ অনুযায়ী ২০০৩ সালে যখন তারা তিন ভাই বোন একত্রে মাউন্ট এভারেস্ট বিজয় করেন সেটি প্রথমবার তিন সহোদরের একত্রে এভারেস্ট বিজয়ের নজির ছিল, সাথে এটি  বিশ্ব গীনিস বুক অফ রেকর্ডস দ্বারা স্বীকৃত ছিল।
২০০৪ সালে কানেকটিকাট এভারেস্ট অভিযানে তৎকালীন স্বামী দিজমার্সাকু লাফকাকে মারধর করেছিলেন। অভিযানে উপস্থিত এক সাংবাদিক মাইকেল কোদাসের মতে, ডিজমারসু, " তার ডান হাত দিয়ে তার স্ত্রীকে মাথায় আঘাত করেন।"  এই বিবাদটি "পর্বতারোহণ জগতের প্রচার মাধ্যমে আলোড়ন সৃষ্টি করেছিল"।
অগ্নি (আয়ুর্বেদ)
সংস্কৃতে অগ্নির অর্থ হল "আগুন", এবং আয়ুর্বেদ অনুসারে, অগ্নি এমন একটি সত্তা যা মানুষের সমস্ত হজম এবং বিপাকীয় প্রক্রিয়ার জন্য দায়ী।
অগ্নির অবস্থানের উপর ভিত্তি করে শ্রেণীবিন্যাস
বিপাকের স্তরের উপর নির্ভর করে যেখানে একটি নির্দিষ্ট অগ্নি কার্যকরীভাবে সক্রিয় থাকে, অগ্নিকে তিনটি উপ-শ্রেণীতে শ্রেণীবদ্ধ করা হয়েছে: 'জঘরাগ্নি', 'ভূতাগ্নি' এবং 'ধাতবগ্নি'।
জ্যাঠারাগ্নি
যেখানে জ্যাঠারাগ্নি পরিপাকতন্ত্রের খাদ্যের উপর কাজ করে এবং এটিকে শোষণযোগ্য আকারে রূপান্তরিত করে, ভূতাগ্নি পরিপাক উপাদান শোষিত হওয়ার পরে কাজ করে।
ভূতাগ্নি
ভূতাগ্নি ৫ প্রকার। এই ৫টির প্রত্যেকটি শোষিত খাদ্যের ৫টি আদি উপাদানের উপর কাজ করে: পৃথিবী, জল, আগুন, বায়ু এবং মহাকাশ। এই ৫টি ভুটাগনি স্তরগুলিকে এমন আকারে রূপান্তরিত করে যা টিস্যু স্তরে একীভূত হতে পারে।
অগ্নির শ্রেণীবিন্যাস তার শক্তির উপর ভিত্তি করে
আরও, আয়ুর্বেদ অগ্নির চারটি কার্যকরী অবস্থাকে স্বীকৃতি দেয়: সামগ্নি (নিয়মিত), বিষমগ্নি (অনিয়মিত), টিকসাগ্নি (তীব্র) এবং মন্দাগ্নি (দুর্বল)।
সামগ্নি
সামগ্নি কোনো অনিয়ম ছাড়াই সঠিক সময়ে খাওয়া খাবারের সম্পূর্ণ হজম নিশ্চিত করে। এর কার্যকলাপ খুব তীব্র বা খুব দুর্বল নয়। এটা ঠিক উপযুক্ত এবং সেইজন্য, আদর্শও। যখন সমস্ত দোষ, বাত-পিত্ত-কফ ভারসাম্যের অবস্থায় থাকে তখন এর ফল হয়।
বিষমগ্নি
বিষমগ্নি অগ্নির একটি অপ্রত্যাশিত অবস্থার প্রতিনিধিত্ব করে, যা বায়ুর আধিপত্যের কারণে। এটি কখনও কখনও দ্রুত খাবার হজম করে এবং অন্য সময়ে এটি খুব ধীরে ধীরে করে, যা অনির্দেশ্যতার প্রতিনিধিত্ব করে।
টিকসাগ্নি
পিত্তের আধিপত্যের কারণে টিকাগ্নির ফলাফল হয় যা তীব্র, এবং তাই, এটি খুব অল্প সময়ের মধ্যে খুব ভারী খাবারও সহজে হজম করে।
মন্দাগ্নি
মন্দাগ্নি তিক্ষ্ণাগ্নির বিপরীত: এটি তার কার্যকলাপে বশীভূত। এই অগ্নি অল্প পরিমাণ খাদ্য হজম করতে এবং বিপাক করতে অক্ষম। অগ্নির এই অবস্থা কফের আধিপত্যের ফল।
দূরকল্পসাহিত্য
থাম্ব|দূরকল্পসাহিত্য এর লোগো দূরকল্পসাহিত্য (ইংরেজি: Speculative fiction, স্পেকুলেটিভ ফিকশন) কল্পসাহিত্যের একটি বৃহৎ শাখা যেখানে বাস্তব জগতের সঙ্গে অসম্পর্কিত এক কল্পিত জগতের বর্ণনা দেওয়া হয়। এই শাখার উপশাখাগুলি হল: কল্পবিজ্ঞান, ফ্যান্টাসি সাহিত্য, লোমহর্ষক সাহিত্য, অতিলৌকিক সাহিত্য, অতিমানব সাহিত্য, স্বপ্নলোক ও দুঃস্বপ্নলোক সাহিত্য, প্রলয় ও প্রলয়োত্তর সাহিত্য, বিকল্প ইতিহাস। এই উপশাখাগুলি প্রায়শই পরস্পর পরস্পরের সঙ্গে ওতোপ্রতোভাবে জড়িয়ে থাকে।
ইতিহাস
দূরকল্পসাহিত্যের ইংরেজি পরিভাষা "স্পেকুলেটিভ ফিকশন" শব্দটির স্রষ্টা মনে করা হয় রবার্ট এ হাইনলাইনকে। ২ আগস্ট, ১৯৪৮ তারিখে দ্য স্যাটারডে ইভনিং পোস্ট পত্রিকার একটি সম্পাদকীয়তে তিনি এই শব্দটিকে "কল্পবিজ্ঞান"-এর প্রতিশব্দরূপে ব্যবহার করেন। পরবর্তীকালের একটি লেখায় তিনি পরিষ্কার জানান "ফ্যান্টাসি" বোঝাতে তিনি এই শব্দটি ব্যবহার করেননি। হাইনলাইন শব্দটি ব্যবহার করেছেন বটে, কিন্তু তার আগেও এই শব্দটি ব্যবহৃত হয়। ১৮৮৯ সালে লিপিনকোট’স মান্থলি ম্যাগাজিন-এ এডওয়ার্ড বেলআমির লুকিং ব্যাকওয়ার্ড: ২০০০-১৮৮৭ গ্রন্থের একটি সূত্র ধরে শব্দটি ব্যবহৃত হয়েছিল। "স্পেকুলেটিভ ফিকশন" নামসংক্ষেপ করা হয় "স্পেক-ফিক", "স্পেকফিক", "S-F", "SF", বা "sf"। শেষ তিনটি কল্পবিজ্ঞান বা সায়েন্স ফিকশনের ক্ষেত্রেও ব্যবহৃত হয় বলে অনেক সময় বিভ্রান্তি ছড়ায়।
সায়েন্স ফিকশনের প্রতি অতৃপ্ত অর্থে "স্পেকুলেটিভ ফিকশন" প্রয়োগ জনপ্রিয় হয় ১৯৬০ ও ১৯৭০-এর দশকের প্রথম ভাগে জেডিথ মেরিল ও অন্যান্য লেখক ও সম্পাদকদের দ্বারা। এরা নিউ ওয়েভ ধারার সঙ্গে যুক্ত ছিলেন। তবে ১৯৭০-এর দশকের মধ্যভাগ থেকে এর ব্যবহার কমে আসতে থাকে। দ্য ইন্টারনেট স্কেকুলেটিভ ফিকশন ডেটাবেস এই ধারার বিভিন্ন উপবর্গের তালিকা প্রস্তুত করেছে। ২০০০-এর দশক থেকে এই সব উপবর্গের সামগ্রিক নাম হিসেবে এই শব্দটি বেশ জনপ্রিয় হয়। যেসব গবেষণা পত্রিকা দূরকল্পসাহিত্যের উপর প্রবন্ধ ছাপে সেগুলি হল এক্সট্রাপোলেশন, ও ফাউন্ডেশন – দ্য ইন্টারন্যাশানাল রিভিউ অফ সায়েন্স ফিকশন।
কেউ কেউ যাকে কল্পবিজ্ঞানের সীমাবদ্ধতা পার সে (per se) মনে করেন তার প্রতিও অতৃপ্তি জ্ঞাপন করতে এই শব্দটি ব্যবহার করা হয়। উদাহরণস্বরূপ হারলান এলিসনের লেখালিখিতে এই শব্দটি এমনভাবে ব্যবহৃত হয়েছে যাতে কল্পবিজ্ঞান লেখক তকমার ক্ষুদ্র আবর্ত থেকে বেরিয়ে আসা যায় এবং কল্পবিজ্ঞানের সমস্ত বর্গপ্রথাকে ভেঙে ফেলে আধুনিক সাহিত্যের ধারার পথে তাকে পরিচালিত করা যায়; আবার কখনও তা ব্যবহৃত হয়েছে মূলধারার সমালোচকরা কল্পবিজ্ঞানকে যে মর্মে সমালোচনা করেন তার হাত থেকে রেহাই পাওয়ার জন্য। তবে কোনো কোনো লেখক ও পাঠক এই শব্দটি অপমানজনক মনে করেন।
বহিঃসংযোগ
Fantastisk litteratur Phantastik Φανταστικό Fantastika Fantastika Fantastic Спекулятивная фантастика Fantastisk litteratur Spekülatif roman Фантастика Fantastique
বহড়ু
বহড়ু হল ভারতের পশ্চিমবঙ্গ রাজ্যের দক্ষিণ ২৪ পরগনা জেলার জয়নগর ১ ব্লকের অন্তর্গত একটি শহর। এই শহরটি জয়নগর থানার আওতাধীন।
ইতিহাস
বহড়ু দক্ষিণবঙ্গের এক প্রাচীন জনপদ। রায়মঙ্গল কাব্যে উল্লেখ আছে 'বড়ুক্ষেত্র'-এর। মধ্যযুগের 'বড়ুক্ষেত্র' আজকের বহড়ু গ্রাম ও বহড়ুক্ষেত্র গ্রাম পঞ্চায়েত। ঊনবিংশ শতকের প্রথম ভাগে জনৈক নন্দকুমার বসু ইস্ট ইন্ডিয়া কোম্পানির লবণ বিভাগের দেওয়ান নিযুক্ত হন ও বহড়ুর জমিদারী লাভ করেন। তিনি কিছুকাল রাজপুতানার জয়পুর রাজ্যেরও দেওয়ান ছিলেন। সেই সময় তিনি বৃন্দাবনের তিন প্রধান দেবতা গোবিন্দ, গোপীনাথ ও মদনমোহনের জন্য তিনটি মন্দির নির্মাণ করার অনুমতি চান জয়পুরের রাজার কাছে। জয়পুরের রাজার অনুমতি পেয়ে ১৮১৯ থেকে ১৮২১ সালের মধ্যে তিনি জয়পুরে তিনটি মন্দির নির্মাণ করেন। এরপর তিনি স্থির করেন যে তার বৃদ্ধা মায়ের জন্য বহড়ুতেই মথুরা-বৃন্দাবন স্থাপন করবেন। সেই মত তিনি জয়পুর রাজ্যের চুনার থেকে পাথর ও স্থপতি আনিয়ে বহড়ুতে শ্যামসুন্দরের মন্দির নির্মাণ করেন। ১৮২৫ সালে মন্দিরের গাত্রে দেওয়ালচিত্র অঙ্কন করেন বর্ধমান জেলার দাঁইহাটের শিল্পী গঙ্গারাম ভাস্কর। পরবর্তীকালে বসু পরিবার বহড়ুতে পাঁচটি শিব মন্দির নির্মাণ করেন।
শিক্ষা
১৮৫৬ সালে স্থাপিত বহড়ু উচ্চ বিদ্যালয় একটি বাংলা মাধ্যমের সরকারী সহশিক্ষা প্রতিষ্ঠান। এই বিদ্যালয়ে পঞ্চম থেকে দ্বাদশ শ্রেণীর ছাত্রছাত্রীরা বিদ্যালাভ করেন। বিদ্যালয়ের নিজস্ব গ্রন্থাগার ও ক্রীড়াঙ্গণ আছে। বিদ্যালয়ে মিড ডে মিলের ব্যবস্থা আছে। ১৯৫৪ সালে স্থাপিত বহড়ু উচ্চ বালিকা বিদ্যালয় একটি বাংলা মাধ্যমের সরকারী স্ত্রীশিক্ষা প্রতিষ্ঠান। এই বিদ্যালয়ে পঞ্চম থেকে দ্বাদশ শ্রেণীর ছাত্রীরা বিদ্যালাভ করেন। বিদ্যালয়ের নিজস্ব গ্রন্থাগার ও ক্রীড়াঙ্গণ আছে। বিদ্যালয়ে মিড ডে মিলের ব্যবস্থা আছে। ১৮৬০ সালে স্থাপিত হয় বহড়ু বালিকা মুক্ত প্রাথমিক বিদ্যালয়। এটি একটি বাংলা মাধ্যমের সরকারী প্রাথমিক সহশিক্ষা প্রতিষ্ঠান। বিদ্যালয়ের নিজস্ব ক্রীড়াঙ্গণ আছে ও মিড ডে মিলের ব্যবস্থা আছে। ২০০১ সালে প্রতিষ্ঠিত বহড়ু দীঘিরপাড় মুক্ত প্রাথমিক বিদ্যালয় একটি বাংলা মাধ্যমের সরকারী প্রাথমিক সহশিক্ষা প্রতিষ্ঠান। বিদ্যালয়ের নিজস্ব গ্রন্থাগার ও ক্রীড়াঙ্গণ আছে ও মিড ডে মিলের ব্যবস্থা আছে। ১৯৯৮ সালে স্থাপিত বহড়ু চিলড্রেন্‌স্‌ অ্যাকাডেমি একটি বাংলা মাধ্যমের বেসরকারী প্রাথমিক সহশিক্ষা প্রতিষ্ঠান। এছাড়া দীঘিরপাড়ে একটি অস্বীকৃত মাদ্রাসা আছে।
জানুয়ারি ১৯৭১
জানুয়ারি ১৯৭১-এ বিশ্বব্যাপী সংঘটিত ঘটনার সংক্ষিপ্ত-সার।